Komission asetus (EY) N:o 396/2002, annettu 1 päivänä maaliskuuta 2002, erityistoimenpiteiden soveltamista koskevista yksityiskohtaisista säännöistä Kanariansaarten hyväksi hedelmä-, vihannes-, kasvi- ja kukka-alalla



Virallinen lehti nro L 061 , 02/03/2002 s. 0004 - 0010



Komission asetus (EY) N:o 396/2002, annettu 1 päivänä maaliskuuta 2002, erityistoimenpiteiden soveltamista koskevista yksityiskohtaisista säännöistä Kanariansaarten hyväksi hedelmä-, vihannes-, kasvi- ja kukka-alalla EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tiettyjä maataloustuotteita koskevista erityistoimenpiteistä Kanariansaarten hyväksi ja asetuksen (ETY) N:o 1604/92 kumoamisesta (Poseican) 28 päivänä kesäkuuta 2001 annetun neuvoston asetuksen (EY) N:o 1454/2001(1) ja erityisesti sen 9 artiklan 2 kohdan, 10 artiklan 5 kohdan, 11 artiklan 2 kohdan, ja 14 artiklan 3 kohdan, sekä katsoo seuraavaa: (1) On aiheellista säätää asetuksen (EY) 1454/2001 soveltamista koskevista yksityiskohtaisista säännöistä sen 9, 10 ja 11 artiklan osalta, joissa säädetään hedelmä-, vihannes-, kasvi- ja kukka-alan tukitoimenpiteistä, sekä 14 artiklan osalta, jossa säädetään perunantuotannon tukitoimenpiteistä. (2) Asetuksen (EY) N:o 1454/2001 14 artiklassa säädetään hehtaarituen myöntämisestä ihmisravinnoksi tarkoitettujen perunoiden tuotantoon vuosittain enintään 9000 hehtaarin viljellylle ja korjatulle alalle. On aiheellista täsmentää tuen myöntämistä koskevat yksityiskohtaiset säännöt ja erityisesti mukauttaa niitä Kanariansaarten kulttuurillisiin ja ilmastollisiin erityisominaisuuksiin. (3) Asetuksen (EY) N:o 1454/2001 9 artiklassa säädetään kaupan pitämistä koskevan tuen myöntämisestä Kanariansaarten markkinoille siinä mainittujen tuotteiden osalta. Tuki olisi vahvistettava kullekin määritettävälle tuotteelle sen keskimääräisen arvon mukaan tuoteryhmittäin vahvistettujen vuosittaisten määrien mukaisesti. Tämän asetuksen täytäntöönpanon mahdollistamiseksi tukeen oikeutettujen tuotteiden luettelo olisi laadittava alueellisten markkinoiden hankintatarpeiden mukaisesti, tuoteryhmät olisi laadittava tuotteiden keskimääräisen arvon mukaisesti, Kanariansaarille olisi vahvistettava enimmäismäärä ja määritettävä tuen myöntämistä koskevat yksityiskohtaiset säännöt. (4) Tässä yhteydessä eriytetyn tuen myöntämiseksi olisi erotettava muista tuottajista hedelmä- ja vihannesalan yhteisestä markkinajärjestelystä 28 päivänä lokakuuta 1996 annetussa asetuksessa (EY) N:o 2200/96(2), sellaisena kuin se on viimeksi muutettuna komission asetuksella (EY) N:o 911/2001(3), tarkoitetut tuottajaorganisaatiot. (5) Asetuksen (EY) N:o 1454/2001 10 ja 11 artiklassa tarkoitettujen kaupan pitämistä ja taloudellisen tutkimuksen rahoittamista koskevien tukitoimenpiteiden täytäntöönpanon osalta tähän asetukseen olisi sisällytettävä lainsäädännön yksinkertaistamiseksi erityistoimenpiteiden soveltamista koskevista yksityiskohtaisista säännöistä Kanariansaarten hyväksi hedelmä-, vihannes-, kasvi- ja kukka-alalla 30 päivänä heinäkuuta 1992 annetun komission asetuksen (EY) N:o 2173/92(4), sellaisena kuin se on kumottuna asetuksella (EY) 21/2002(5), säännökset ja tehtävä siihen kokemuksen perusteella toivottaviksi havaitut mukautukset ja neuvoston asetuksen edellyttämät muutokset. (6) Erityisesti edellä mainitun asetuksen 10 artiklassa tarkoitettujen markkinointisopimusten osalta on tarpeen määritellä markkinointisopimuksen käsite ja täsmentää tuen, joka on vahvistettu 10 prosentiksi määräpaikan alueelle toimitetun, kaupan pidetyn tuotannon arvosta ja 13 prosentiksi sovellettaessa edellä mainitun 10 artiklan 4 kohtaa, laskemiseen käytettävät määräytymisperusteet. On säädettävä tukikelpoisten määrien jakamismenetelmästä siinä tapauksessa, että tässä artiklassa säädetyt enimmäismäärät ylitetään. (7) Olisi annettava yksityiskohtaiset erityissäännöt sen varmistamiseksi, että vahvistettuja määriä valvotaan ja että tukien myöntämisedellytyksiä noudatetaan. Niiden jakelu- ja ravintola-alan, yhteisöjen ja maatalouden elintarvikkeita jalostavan teollisuuden toimijoiden, jotka sitoutuvat noudattamaan tiettyjä käytäntöjä, hyväksyntä näyttäisi mahdollistavan paikallisen kaupanpitämisen tuen järjestelmän hallinnoimisen tyydyttävällä tavalla. Viimeiseen lukuun olisi sitä paitsi syytä sisällyttää näihin kaikkiin toimenpiteisiin sovellettavat yleiset säännökset erityisesti valvonnan ja tietojen toimittamisen osalta. (8) Perunantuotannon tukijärjestelmän, yhteisön ulkopuolisen kaupan pitämisen tukijärjestelmän ja taloudellisen tutkimuksen rahoitusjärjestelmän jatkuvuuden varmistamiseksi on tarpeen saattaa voimaan 1 päivästä tammikuuta 2002 tämän asetuksen I, III ja IV osastojen säännökset. (9) Hedelmien ja vihannesten hallintokomitean, hedelmä- ja vihannesjalosteiden hallintokomitean sekä humalan, elävien kasvien ja kukkaviljelytuotteiden hallintokomitean muodostama yhteinen kokous ei ole antanut lausuntoa puheenjohtajansa asettamassa määräajassa, ON ANTANUT TÄMÄN ASETUKSEN: I OSASTO Perunantuotanto 1 artikla 1. Asetuksen (ETY) N:o 1454/2001 14 artiklassa säädetty tuki CN-koodeihin 0701 90 50 , 0701 90 59 ja 0701 90 90 kuuluvien ihmisravinnoksi tarkoitettujen perunoiden tuotantoon maksetaan pinta-aloille: a) jotka on istutettu ja joilla on tehty kaikki tavanomaiset viljelytyöt; b) joista on tehty 2 artiklan säännösten mukainen tukihakemus, joka vastaa viljeltyjen alojen ilmoitusta. 2. Tukea voidaan maksaa kaksi kertaa vuodessa samalle pinta-alalle. 3. Asetuksen (EY) N:o 1454/2001 14 artiklassa tarkoitetun enimmäispinta-alan noudattamisen tarkistamiseksi silloin, kun viljelytukea maksetaan kaksi kertaa samalle pinta-alalle samana vuonna, kyseinen pinta-ala kerrotaan kertoimella 2. Kun tukea haetaan asetuksen (EY) N:o 1454/2001 14 artiklassa tarkoitettua enimmäisalaa suuremmalle alalle, tukea myönnetään sitä hakeneille tuottajille suhteessa tukihakemuksessa ilmoitettuihin aloihin. 4. Jos viljely ei ole edennyt tuotteen kypsymisvaiheeseen, Espanjan toimivaltaiset viranomaiset voivat hyväksyä ilmoituksentekijän viljelemään alaan huomattavasti vaikuttavat ylivoimaiset esteet sekä luonnononnettomuudet perusteeksi tukioikeuden säilymiselle. Ylivoimaiset esteet tai luonnononnettomuudet on annettava tiedoksi Espanjan toimivaltaiselle viranomaiselle viiden työpäivän kuluessa niiden ilmenemisestä. Niistä on esitettävä todisteet yhden kuukauden kuluessa mainitusta tiedonannosta. Espanjan on ilmoitettava komissiolle viipymättä ylivoimaisiksi esteiksi tai luonnononnettomuuksiksi hyväksymänsä tapaukset, jotka voivat olla perusteena tukioikeuden säilymiselle. 2 artikla 1. Kukin asianomainen tuottaja jättää tukihakemuksen toimivaltaisille viranomaisille ennen toimivaltaisten viranomaisten vahvistamaa päivää. Kyseinen päivä vahvistetaan siten, että tarvittavat tarkastukset paikan päällä voidaan suorittaa. 2. Tukihakemuksessa on oltava vähintään seuraavat tiedot: - hakijan sukunimi, etunimet ja osoite, - viljelyalat hehtaareina ja aareina ja kyseisten alojen maarekisterinumero tai alojen valvonnasta vastaavan toimielimen vastaavaksi hyväksymä tieto. II OSASTO Paikallinen kaupan pitäminen 3 artikla 1. Asetuksen (EY) N:o 1454/2001 9 artiklassa tarkoitettuun tukeen oikeutettujen tuotteiden luokkakohtainen luettelo vahvistetaan hedelmien ja vihannesten osalta liitteessä I olevassa sarakkeessa II ja kukkien ja elävien kasvien osalta liitteessä II olevassa sarakkeessa II. 2. Tuotteista on oltava tehty 4 artiklassa tarkoitettuja hankintasopimuksia ja niiden on hedelmien ja vihannesten osalta oltava asetuksen (EY) N:o 2200/96 I osaston sekä kukkien ja kasvien osalta tuoreiden leikkokukkien ja tuoreen leikkovihreän laatuvaatimuksista annetun neuvoston asetuksen (ETY) N:o 316/68(6) soveltamiseksi laadittujen vaatimusten mukaisia, tai jos tällaisia vaatimuksia ei ole, sopimuksissa säädettyjen laatuvaatimusten mukaisia. 3. Tukea myönnetään liitteissä I ja II olevassa III sarakkeessa vahvistettujen tuoteryhmää koskevien vuosittaisten enimmäismäärien rajoissa. 4. Kuhunkin tuoteryhmään sovellettavan tuen määrä vahvistetaan liitteissä I ja II olevissa IV ja V sarakkeessa. Sarakkeessa V mainittuja määriä sovelletaan kaikkien tuotteiden osalta asetuksen (EY) N:o 2200/96 11 ja 14 artiklan soveltamiseksi tunnustettuihin tuottajaorganisaatioihin ja sarakkeessa IV mainittuja määriä sovelletaan muihin yksittäisiin tai ryhmittyneisiin tuottajiin. 4 artikla 1. Asetuksen (EY) N:o 1454/2001 9 artiklan 1 kohdassa tarkoitetut hankintasopimukset tehdään yksittäisten tai ryhmittyneiden tuottajien tai tuottajaorganisaation ja 5 artiklassa tarkoitetun hyväksytyn toimijan välillä. 2. Sopimuksissa on oltava erityisesti: a) sopimuspuolten toiminimi; b) sopimuksen soveltamisalaan kuuluvien tuotteiden tarkka kuvaus; c) toimitettavat kokonaismäärät ja hankintojen alustava aikataulu; d) sopimuksen soveltamisalaan kuuluvien tuotteiden kasvulohkojen viitetiedot ja pinta-alat sekä kyseisten tuottajien nimet ja osoitteet; e) sitoumuksen kesto; f) pakkaustapa ja kuljetukseen liittyvät tiedot (ehdot ja kustannukset), g) täsmällinen toimitusvaihe. 3. Sopimuspuolet voivat lisätä kirjallisilla täydennyksillä sopimuksessa alunperin eriteltyjä määriä enintään 30 prosentilla. 4. Sopimukset ja kirjalliset täydennykset allekirjoitetaan vähintään kymmenen päivää ennen kyseisten toimitusten alkua ja ennen toimivaltaisten viranomaisten vahvistamaa määräaikaa, tarvittaessa tuotteittain eriteltyinä. 5. Toimivaltaiset viranomaiset voivat antaa sopimuksia täydentäviä säännöksiä, erityisesti sopimusvelvoitteiden tai sopimuksen vähimmäismäärän vahvistamisen noudattamatta jättämisestä maksettavien korvausten osalta. 5 artikla 1. Taloudellisten toimijoiden, joiden toiminta on elintarvikkeiden tukku- tai vähittäiskaupassa tai ravintola-alalla sekä maatalouden elintarvikkeita jalostavien yhteisöjen ja teollisuuden, jotka haluavat osallistua tukijärjestelmään, on esitettävä toimivaltaisten viranomaisten nimeämälle elimelle hyväksyntäsopimus ennen näiden viranomaisten vahvistamaa määräpäivää. Elimen on laadittava hyväksyntäedellytykset ja julkaistava vuosittain luettelo hyväksytyistä toimijoista vähintään kuukautta ennen sopimusten allekirjoittamisen määräaikaa. 2. Hyväksytyt toimijat sitoutuvat erityisesti: a) Hankintasopimusten soveltamisalaan kuuluvien tuotteiden kaupan pitämiseen tai jalostukseen yksinomaan Kanariansaarilla; b) pitämään erityistä kirjanpitoa hankintasopimusten täyttämisestä; c) toimittamaan toimivaltaisten viranomaisten pyynnöstä kaikki perusteena olevat asiakirjat ja sopimusten täyttämistä koskevat asiakirjat ja tämän asetuksen nojalla tehtyjen sitoumusten noudattamista koskevat asiakirjat. 6 artikla Yksittäisten tai ryhmittyneiden tuottajien, jotka haluavat kuulua tukijärjestelmään, on toimitettava toimivaltaisten viranomaisten nimeämille viranomaisille ennen toimivaltaisten viranomaisten määrittämää päivämäärää jäljennös 4 artiklassa tarkoitetusta hankintasopimuksesta. 7 artikla 1. Jos 6 artiklassa tarkoitettujen ilmoitusten perusteella ilmenee, että 3 artiklan 3 kohdassa tarkoitetut määrät saatetaan ylittää, toimivaltaiset viranomaiset vahvistavat väliaikaisen vähennyskertoimen, jota sovelletaan kaikkiin kyseistä tuoteryhmää koskeviin tukihakemuksiin, ja ilmoittavat siitä asianosaisille. Kyseinen kerroin on liitteissä I ja II olevassa sarakkeessa III tarkoitettujen määrien sekä mahdollisten täydennysten sopimusperusteisten korotettujen määrien välisen suhteen suuruinen, ja se vahvistetaan ennen kuin mikään tuen myöntämistä koskeva päätös tehdään ja viimeistään kuukausi 4 artiklan 4 kohdassa tarkoitetun määräpäivän jälkeen. 2. Kun 1 kohtaa sovelletaan, toimivaltaiset viranomaiset vahvistavat markkinointivuoden lopussa lopullisen vähennyskertoimen, jota sovelletaan kaikkiin kyseisenä markkinointivuonna tehtyihin kyseistä tuoteryhmää koskeviin tukihakemuksiin. III OSASTO Kaupan pitäminen Kanariansaarten ulkopuolella 8 artikla 1. Asetuksen (EY) N:o 1454/2001 10 artiklan soveltamiseksi "markkinointivuosisopimuksella" tarkoitetaan sopimusta, jolla toimija, muualle yhteisöön sijoittautunut luonnollinen henkilö tai oikeushenkilö sitoutuu ennen kyseisen tuotteen tai kyseisten tuotteiden markkinointikauden alkua ostamaan Kanariansaarten tietyn tuottajan, yksityisen tuottajan, tuottajajärjestön tai -liiton koko tuotannon tai osan siitä pitääkseen sen kaupan Kanariansaarten ulkopuolella. 2. Toimijan, joka aikoo jättää tukihakemuksen, on toimitettava Espanjan viranomaisille markkinointivuosisopimus ennen kyseisen tuotteen tai kyseisten tuotteiden markkinointikauden alkua. Sopimuksessa on oltava vähintään seuraavat tiedot: a) sopimuspuolten toiminimi ja sijoittautumispaikka; b) sopimuksen soveltamisalaan kuuluvien tuotteiden tarkka kuvaus; c) toimitettavat kokonaismäärät ja hankintojen alustava aikataulu; d) sopimuksen soveltamisalaan kuuluvien tuotteiden kasvulohkojen viitetiedot ja pinta-alat sekä jos kyseessä on tuottajajärjestöt, kyseisten tuottajien nimet ja osoitteet; e) sitoumuksen kesto; f) pakkaustapa ja kuljetukseen liittyvät tiedot (ehdot ja kustannukset); g) täsmällinen toimitusvaihe. 3. Toimivaltaiset viranomaiset tutkivat sopimusten yhteensopivuuden asetuksen (EY) N:o 1454/2001 10 artiklan ja tämän asetuksen kanssa. Ne takaavat erityisesti, että sopimuksiin sisältyvät kaikki 2 kohdassa mainitut tiedot. Ne ilmoittavat toimijalle tarvittaessa 6 kohdan soveltamisesta. 4. Muiden tuotteiden kuin tomaattien tuen määrän määrittämiseksi määräpaikka-alueelle toimitetun kaupan pidetyn tuotannon arvo arvioidaan markkinointivuosisopimuksen, erityisten kuljetusasiakirjojen ja kaikkien maksuhakemuksen tueksi esitettyjen asiakirjojen perusteella. Huomioon otettava kaupan pidetyn tuotannon arvo on ensimmäiseen purkusatamaan tai ensimmäiselle purkulentokentälle toimitetun toimituksen arvo. Toimivaltaiset viranomaiset voivat pyytää tuen määrää määritettäessä tarvittavia täydentäviä tietoja tai perusteluja. 5. Tuotteen kaupan pitämistä koskevan sitoumuksen tehneen ostajan on esitettävä tukihakemus. 6. Jos määrät, joille tukea haetaan, ylittävät 300000 tonnin rajan CN-koodiin 0702 kuuluvien tomaattien osalta tai 10000 tonnin rajan muiden asetuksen (EY) N:o 1454/2001 10 artiklan 2 kohdassa vahvistettujen tuotteiden osalta, toimivaltaiset viranomaiset vahvistavat yhdenmukaisen vähennyskertoimen, jota sovelletaan kaikkiin kyseisiä tuotteita koskeviin tukihakemuksiin. 7. Asetuksen (EY) N:o 1454/2001 10 artiklan 4 kohdassa säädetty täydentävä tuki maksetaan esitettäessä sitoumuksia, jotka osapuolet ovat tehneet jakaakseen vähintään kolmen vuoden ajan yhteisyrityksen toteuttamiseksi tarpeelliset tiedot ja asiantuntemuksen. Kyseisissä sitoumuksissa on oltava lauseke, jossa kielletään sopimuksen purkaminen ennen mainitun kolmen vuoden määräajan päättymistä. Jos edellä tarkoitettuja sitoumuksia ei noudateta, ostaja ei saa esittää tukihakemusta kyseisen markkinointivuoden osalta. IV OSASTO Hedelmä- ja vihannesalojen tutkimukset 9 artikla 1. Asetuksen (EY) N:o 1454/2001 11 artiklassa tarkoitetun tutkimuksen toteuttaminen ratkaistaan tarjouspyynnöllä toimivaltaisten viranomaisten vastuulla. 2. Toimivaltaiset viranomaiset toimittavat komissiolle sopimusasiakirjat sisältävän tarjouspyyntöluonnoksen. Komissio ilmoittaa tarvittaessa huomionsa yhden kuukauden kuluessa tiedonannon vastaanottamisesta. 3. Toimivaltaiset viranomaiset toimittavat komissiolle tiedoksi lopullisen tutkimuksen. Komissio esittää tarvittaessa huomionsa 45 päivän kuluessa tutkimuksen vastaanottamisesta. 4. Yhteisön rahoitusosuuden maksamisen edellytyksenä on: - mainitun 11 artiklan säännösten ja sopimusasiakirjojen lausekkeiden sekä esitettyjen huomioiden noudattaminen, - Espanjan julkisten viranomaisten osuuden maksaminen. V OSASTO Yleiset ehdot 10 artikla 1. Markkinointivuosi alkaa 1 päivänä tammikuuta ja päättyy 31 päivänä joulukuuta. 2. Tukihakemukset toimitetaan Espanjan viranomaisten nimeämille viranomaisille Espanjan viranomaisten vahvistamalla tavalla niiden määrittämien kausien aikana. 3. Kaupan pitämistä koskevan tuen hakemuksiin on liitettävä laskut ja kaikki muut toteutettuja toimia koskevat asiakirjat ja etenkin viittaukset hankintasopimuksiin. 4. Toimivaltaiset viranomaiset maksavat tämän asetuksen mukaisesti määritetyn tuen kolmen kuukauden kuluessa hakemusten jättämiskauden päättymisestä tarkastettuaan tukihakemukset ja niihin liittyvät perusteena olevat asiakirjat. 5. Tuottajajärjestön on maksettava jäsenilleen 15 työpäivän kuluessa II osastossa tarkoitetun tuen vastaanottamisesta kaikki vastaanotetut määrät pankki- tai postisiirrolla. 11 artikla Espanjan on toimitettava komissiolle viimeistään a) 31 päivänä toukokuuta tässä asetuksessa tarkoitettujen toimenpiteiden toimintakertomus, joka koskee edellistä markkinointivuotta ja jossa on erityisesti: - pinta-alat, joista on myönnetty I osastossa tarkoitettua tukea, - määrät, joihin on sovellettu II osastossa tarkoitettua tukea, liitteissä I ja II esitettyjen tukimäärien ja tuotteiden perusteella jaoteltuina, - tuotekohtaiset määrät, joihin on sovellettu III osastossa tarkoitettua tukea ja lisätukea, sekä niiden 8 artiklan 4 kohdan toisessa alakohdassa tarkoitettu arvo; b) 31 päivänä toukokuuta kyseisen markkinointivuoden sopimuskohtaisia määriä koskevat väliaikaiset tiedot tuoteryhmien tai tuotteiden perusteella jaoteltuina; c) tämän asetuksen soveltamista koskevat yksityiskohtaiset säännöt kuukausi niiden julkaisemisen jälkeen. 12 artikla 1. Kansallisten viranomaisten on toteutettava tarvittavat toimenpiteet varmistaakseen asetuksen (EY) N:o 1454/2001 9, 10 ja 14 artiklassa säädettyjen tukien myöntämistä koskevien edellytysten noudattamisen. 2. Tarkastukset tehdään hallinnollisina ja paikalla tehtävinä tarkastuksina. Hallinnollinen tarkastus on perinpohjainen ja siihen kuuluu ristiintarkastusten lisäksi muun muassa yhdennetyn hallinto- ja valvontajärjestelmän tiedot. Riskianalyysin perusteella kansalliset viranomaiset suorittavat paikan päällä pistokokein tarkastuksia, joiden on kohdistuttava 9 ja 10 artiklassa tarkoitettujen kaupan pitämistä koskevien tukien osalta vähintään 10 prosenttiin määristä, 5 prosenttiin pinta-aloista ja 5 prosenttiin tuottajista ja mainitussa 14 artiklassa tarkoitetun perunoiden tuotantotuen osalta tarkastusten on kohdistuttava vähintään 5 prosenttiin pinta-aloista, joille tukea haetaan, ja 5 prosenttiin edunsaajista. Kansallisten viranomaisten on peruutettava 5 artiklassa tarkoitetut hyväksymiset, jos kyseisten hyväksymisten edellytyksinä olevia sitoumuksia ei täytetä. Ne voivat keskeyttää tuen maksamisen yhden tai useamman markkinointivuoden osalta todettujen säännönvastaisuuksien vakavuuden perusteella. 3. Jos tukea on maksettu aiheettomasti, toimivaltaiset viranomaiset perivät takaisin maksetut määrät, joihin lisätään maksamisen ja edunsaajan suorittaman palauttamisen välisen ajanjakson mukaan laskettu korko. Jos aiheettomasti maksettu summa johtuu edunsaajan virheellisistä ilmoituksista, virheellisistä asiakirjoista tai vakavasta laiminlyönnistä, tämän on maksettava aiheettomasti maksetun määrän suuruinen sakko, johon on lisätty edellisen alakohdan mukaisesti laskettu korko. Koron määrä on se voimassa oleva korko, jota Euroopan keskuspankki soveltaa Euroopan yhteisöjen virallisen lehden C-sarjassa julkaistavissa tärkeimmissä uudelleenrahoitustoimissaan oikeudettoman maksun suoritusajankohtana korotettuna sen määrä kolmella prosenttiyksiköllä. 4. Peritty tuki maksetaan maksajina toimiville toimielimille tai viranomaisille, jotka vähentävät ne Euroopan maatalouden ohjaus- ja tukirahaston (EMOTR) rahoittamista menoista. VI OSASTO Loppusäännökset 13 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. I, III ja IV osastoa sovelletaan 1 päivästä tammikuuta 2002. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 1 päivänä maaliskuuta 2002. Komission puolesta Franz Fischler Komission jäsen (1) EYVL L 198, 21.7.2001, s. 45. (2) EYVL L 297, 21.11.1996, s. 1. (3) EYVL L 129, 11.5.2001, s. 3. (4) EYVL L 217, 31.7.1992, s. 56. (5) EYVL L 8, 11.1.2002, s. 15. (6) EYVL L 71, 21.3.1968, s. 8. LIITE I HEDELMÄT JA VIHANNEKSET >TAULUKON PAIKKA> LIITE II ELÄVÄT KUKAT JA KASVIT >TAULUKON PAIKKA>